title: Id-Direttiva tal-Kummissjoni 94/39/KE tal-25 ta' Lulju 1994 li tistabbilixxi lista ta' użu intiż tal-materjali ta' l-għalf għall-annimali għal skopijiet partikolari nutrizzjonali

text:
Avviż Legali Importanti

|

31994L0039

Official Journal L 207 , 10/08/1994 P. 0020 - 0029 Finnish special edition: Chapter 3 Volume 60 P. 0132  Swedish special edition: Chapter 3 Volume 60 P. 0132

		Id-Direttiva tal-Kummissjoni 94/39/KEtal-25 ta' Lulju 1994li tistabbilixxi lista ta' użu intiż tal-materjali ta' l-għalf għall-annimali għal skopijiet partikolari nutrizzjonaliIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 93/74/KEE tat-13 ta' Settembru 1993 dwar il-materjali ta' l-għalf għal skopijiet partikolari nutrizjonali [1] u partikolarment l-Artikolu 6(a) tagħha,Billi Direttiva tal-Kunsill 93/74/KEE tipprovdi għall-istabbiliment ta' lista pożittiva ta' l-użu intiż tal-materjali ta' l-għalf għall-annimali għal skopijiet partikolari nutrizzjonali; billi dik il-lista trid tindika l-użu preċiż, jiġifieri, l-iskop partikolari nutrizzjonali, l-karatteristiċi nutrizzjonali, d-dikjarazzjonijiet ta' l-ittikettjar u meta xieraq il-ħtiġiet speċjali tal-ittikkettjar;Billi ċerti skopijiet nutrizzjonali ma jistgħux jiġu inklużi fil-lista ta' użu intiż minħabba l-assenza ta' metodi tal-Komunità ta' kontroll għall-valur ta' l-enerġija fil-materjali ta' l-għalf ta' l-annimali u għall-fibra dietetika fil-materjali ta' għalf ta' l-annimali; billi din il-lista għandha tkun ikkompletata appena dawn il-metodi jiġu adottati;Billi l-lista stabbilita tista' tkun immodifikata, meta xieraq, bis-segwiment ta' l-iżviluppi fit-tagħrif xjentifiku u tekniku;Billi l-miżuri li hemm provvediment dwarhom f'din id-Direttiva huma skond l-opinjoni tal-Kumitat Permanenti dwar il-materjali ta' l-għalf,ADOTTAT DIN ID-DIRETTIVA:Artikolu 1L-Istati Membri għandhom jeħtieġu li l-materjali ta' l-għalf intiżi għal skopijiet partikolari nutrizzjonali fl-ambitu tat-tifsira tad-Direttiva tal-Kunsill 93/74/KEE għandhom ikunu marketed biss jekk l-użu intiż tagħhom huma inklużi fil-parti B ta' l-Anness għal din id-direttiva u jekk jissodisfaw id-dispożizzjonijiet l-oħra stabbiliti f'dik il-Parti ta' l-Anness.Aktar minn hekk, l-Istati Membri għandhom jassiguraw li d-dispożizzjonijiet permezz tad- "Dispożizzjonijiet Ġenerali" tal-Parti A ta' l-Anness ikun hemm konformità magħhom.Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma din id-Drettiva mhux aktar tard mit-30 ta' Ġunju 1995. Huma għandhom immedjetament jinformaw b'dan lill-Kummissjoni.Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b'riferenza bħal din fil-ħin tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri.Artikolu 3Din id-Direttiva għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fil-25 ta' Lulju 1994.Għall-KummissjoniRené SteichenMembru tal-Kummissjoni[1] ĠU L 237, tat-22.9.1993, p. 23.--------------------------------------------------L-ANNESSPARTI ADispożizzjonijiet ġenerali1. Meta jkun hemm aktar minn grupp wieħed ta' karatterisitiċi nutrizzjonali indikati fil-kolonna 2 tal-Parti B, ddenotata bi "u/jew", għall-istess skop nutrizzjonali, il-manifattur għandu l-għażla li juża jew wieħed minn inkella ż-żewġ gruppi ta' karatteristiċi essenzjali, sabiex jikseb l-iskop nutrizzjonali ddefinit fil-kolonna 1. Għal kull għażla d-dikjarazzjonijiet korrespondenti tal-ittikkettjar huma mogħtija biswit il-kolonna 4.2. Meta grupp ta' addittivi huwa msemmi fil-kolonna 2 jew fil-kolonna 4 tal-Parti B l-addittiv(i) wżati għandhom ikunu awtoriżżati fid-Direttiva tal-Kunsill 70/524/KEE [1] bħala li huma korrespondenti għall-karatteristika essenzjali speċifikata.3. Meta s-sors(i) ta' l-ingredjenti jew tal-kostitwenti analitiċi hija(huma) meħtieġa fil-kolonna 4 tal-Parti B, il-manifattur għandu jagħmel dikjarazzjoni preċiża (e.g. l-isem speċifiku ta' l-ingredjent(i), l-ispeċi ta' l-annimali jew ta' parti mill-annimal) li jippermettu l-evalwazzjoni tal-konformità tal-materjali ta' l-għalf bil-karatteristiċi essenzjali nutrizzjonalment korrespondenti.4. Meta d-dikjarazzjoni ta' sustanza, ukoll awtoriżżata bħala addittiv, hi meħtieġa fil-kolonna 4 tal-Parti B u hija akkumpanjata bl-espressjoni "total" il-kontenut iddikjarat għandu jirreferi għal, kif xieraq, il-kwantità naturalment preżenti meta xejn ma jkun miżjud jew, b'deroga mid-Direttiva 70/524/KEE, il-kwantità totali tas-sustanza naturalment preżenti u l-ammont miżjud bħala addittiv.5. Id-dikjarazzjonijiet meħtieġa fil-kolonna 4 bir-referenza "jekk miżjuda" huma obligatorji meta l-ingredjent jew l-addittiv ikun ġie inkorporat jew miżjud speċifikament biex jippermetti l-ksib tal-iskop nutrizzjonali partikolari.6. Id-dikjarazzjonijiet li għandha tingħata bi qbil mal-kolonna 4 tal-Parti B dwar il-kostitwenti analitiċi u l-additivi għandha tkun kwantitattiva.7. Il-perijodu rakkomandat ta' l-użu indikat fil-kolonna 5 tal-parti B jindika l-medda li fiha l-iskop nutrizzjonali għandu normalment ikun miksub. Il-manifatturi jistgħu jirreferu għal perijodi aktar preċiżi ta' użu, fil-limiti stabbiliti.8. Meta materjal ta' l-għalf huwa intiż li jissodisfa aktar minn skop nutrizzjonali wieħed, dan għandu jkun konformi mal-kitbiet korrispondenti fil-Parti B.9. Fil-każ ta' materjali ta' l-għalf kumplimentari li huma intiżi għall-iskopijiet partikolari nutrizzjonali, gwida dwar il-bilanċ tar-razzjon ta' kull jum għandha tkun ipprovduta fl-istruzzjonijiet għall-użu kif murija fuq it-tikketta.PARTI BLista ta' użiu intiżSkop partikolari nutrizzjonali | Karatteristiċi essenzjali nutrizzjonali | Speċi jew kategorija ta' l-annimali | Dikjarazzjonijiet tal-ittikkettjar | Tul rakkomandat għall-użu | Dispożizzjonijiet oħra |1 | 2 | 3 | 4 | 5 | 6 |Sostenn għall-funzjoni renali fil-każ ta' insuffiċjenza renali | Livell baxx ta' fosfru u livell ristrett ta' proteina imma ta' kwalità għolja | Klieb u qtates | Sorsi ta' ProteinaKalċjuFosfruPotassjuSodjuKontenut ta' aċidi mxaħħma essenzjali (jekk miżjuda) | Inizjalment sa sitt xhur | Indika fuq il-pakkett, ik-il-kontenitur jew it-tikketta: "Huwa rrakkomandat li l-opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" Indika fl-istruzzjonijiet għall-użu:"Ilma jrid ikun disponibbli l-ħin kollu" |Dissoluzzjoni ta' ġebel struwittiv | —Propjetajiet aċidifikanti ta' l-urina, livell baxx ta' manjeżju, u livell ristrett ta' proteina imma ta' kwalità għolja | Klieb | Sorsi ta' ProteinaKalċjuFosfruSodjuManjeżjuPotassjuKloridiKubritSustanzi aċidifikanti ta' l-urina | 5 sa 12-il ġimgħa | Indika fl-istruzzjonijiet għall-użu: "Ilma jrid ikun disponibbli l-ħin kollu" Indika fuq il-pakkett, il-kontenitur jew it-tikketta: "Huwa rrakkommandat li opinjoni ta' veterinarju tkun miksuba qabel l-użu" |—Propjetajiet aċidifikanti ta' l-urina u livell moderat ta' magnjeżju | Qtates | KalċjuFosfruSodjuManjesjuPotassjuKloridiKubritTotal ta' zokkorSustanzi aċidifikaanti ta' l-urina |Tnaqqis ta' rikorrenza tal-ġebla struttiva | Propjetajiet aċidifikanti ta' l-urina u livell moderat ta' magnjeżju | Klieb u qtates | KalċjuFosfruSodjuManjesjuPotassjuKloridiKubritSustanzi aċidifikaanti ta' l-urina | Sa 6 xhur | Indika fuq il-pakkett, il-kontenitur jew it-tikketta: "Huwa rrakkomandat li opinjoni ta' veterinarju tkun miksuba qabel l-użu." |Tnaqqsis tal-formazzjoni tal-ġebla uratika | Livell baxx ta' purini, livell baxx ta' proteina imma ta' kwalità għolja | Klieb u qtates | Sorsi ta' Proteina | Sa 6 xhur imma użu għal tul il-ħajja f' każijiet ta' disturbanza irreversibbli tal-metaboliżżmu b aċidu urikuż | Indika fuq il-pakkett, il-kontenitur jew it-tikketta: "Huwa rrakkomandat li opinjoni ta' veterinarju tkun miksuba qabel l-użu." |Tnaqqsis tal-formazzjoni tal-ġebla oxalika | Livell baxx ta' kalċju, livell baxx ta' vitamina D u propjetajiet alkalizzanti ta' l-urina | Klieb u qtates | FosfruKalċjuSodjuManjesjuPotassjuKloridiKubritTotal vitamina DIdroxiprolinaSustanzi alkalizzanti ta'l-urina | Sa 6 xhur | Indika fuq il-pakkett, il-kontenitur jew it-tikketta: "Huwa rrakkomandat li opinjoni ta' veterinarju tkun miksuba qabel l-użu." |Tnaqqsis tal-formazzjoni tal-ġebla ċistina | Livell baxx ta' proteina, livell moderat ta' aċidi amino tal-kubrit u propjetajiet alkalizzanti ta' l-urina | Klieb u qtates | Total ta' aċidi amino tal-kubritSodjuPotassjuKloridiKubritSustanzi alkalizzanti ta'l-urina | Inizzjalment sa sena | Indika fuq il-pakkett, il-kontenitur jew it-tikketta: "Huwa rrakkomandat li opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" |Tnaqqis ta' l-intolleranzi għall-ingredjenti u n-nitriment | Sorsi ta' proteina magħżula | Klieb u qtates | Sorsi ta' ProteinaKontenut ta' l-aċidi mxaħħma essenzjali (jekk miżjuda) | 3 sa 8 ġimgħat jekk jisparixxu s-sinjali ta' l-intolleranxa dan l-ikel jista' jintuża indefinittivament | — |sorsi magħżula tal-karbo-idrati (s) | Sors(i) ta' Karbo-idratikontenut ta' aċidi mxaħħma essenzjali (jekk miżjuda) | |Riduzzjoni ta' disordni assorbittiva intestinali akuta | Livell aktar għoli ta' elettroliti u l-ingredjenti li jkunu diġeriti malajr | Klieb u qtates | Ingredjenti li jiġu diġeriti b' mod mgħaġġel kif ukoll it trattament tagħhom jekk xieraqSodjuPotassjuSors(i) ta' sustanzi muċilaġġini (jekk miżjuda) | 1 sa 2 ġimgħat | Indika fuq il-pakkett, il-kontenitur jew it-tikketta: "Matul perijodi ta' u l-irkuprar minn dijarreja akuta.""Huwa rrakkomandat li l-opinjoni ta' veterinarju tkun miksuba qabel l-użu." |Kumpens għal diġestjoni ħażina | Ingredjenti li jiġu diġeriti malajr u livell aktar baxx ta' xaħam | Klieb u qtates | Ingredjenti ferm diġeriti inkluż it-trattament tagħhom jekk xieraq | 3 sa 12-il ġimgħa, imma durata għal-ħajja fil-każ ta' insuffiċjenza kronika tal-pankreja | Indika fuq il-pakkett, il-kontenitur jew it-tikketta: "Huwa rrakkomandat li l-opinjoni ta' veterinarju tkun miksuba qabel l-użu." |Sostenn għall-funzjoni tal-qalb fil-każ ta' insuffiċjenza kardijaka. | Livell baxx ta' melħ u rata miżjuda ta' K/Na | Klieb u qtates | SodjuPotassjuManjesju | Inizzjalement sa 6 xhur | Indika fuq il-pakkett, il-kontenitur jew it-tikketta: "Huwa rrakkomandat li opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" |Regolazzjoni ta' forniment ta' zokkor (Dijabete mellitus) | Livell baxx ta' karbo-idrati li jirrilaxxaw iz-zokkor b' mod mgħaġġel | Klieb u qtates | Sors(i) ta' Karbo-idratiTrattament ta' karbo-idrati jekk xieraqLamtuTotal ta' zokkorFruttożi (jekk miżjuda)Kontenut ta' aċidi mxaħħma essenzjali (jekk miżjuda)Sors(i) ta' aċidi mxaħma ta' katina qasira u medja (jekk miżjuda) | Inizzjalement sa 6 xhur | Indika fuq il-pakkett, il-kontenitur jew it-tikketta: "Huwa rrakkomandat li opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" |Sostenn għall-funzjoni tal-fwied fil-każ ta' insuffiċjenza kronika tal-fwied | Proteini ta' kwalità għolja, livell moderat ta' proteini, livell baxx ta' xaħam, livell għoli ta' aċidi essenzjali tax-xaħam u livell għoli ta' karboidrati li jkunu diġeriti malajr | Klieb | Sorsi ta' ProteinaKontenut ta' aċidi essenzjali mxaħħmaKarboidrati li jiġu diġeriti b' mod mgħaġġel kif ukoll it trattament tagħhom jekk xieraqSodjuTotal ta' ram | Inizzjalement sa 6 xhur | Indika fuq il-pakkett, il-kontenitur jew it-tikketta: "Huwa ssuġġerit li opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" |Proteini ta' kwalita għolja, livell moderat ta' proteina,m livell moderat ta' xaħam u livell għolo ta' aċidi tax-xaħam essenzjali | Qtates | Sorsi ta' ProteinaKontenut ta' aċidi essenzjali mxaħħmaSodjuTotal ta' ram |Regolazzjoni ta' metaboliżżmu lipidu fil-każ ta' iperlipidimija | Livell baxx ta' xaħam u livell għoli ta' aċidi tax-xaħam essenzjali | Klieb u qtates | Kontenut ta' aċidi essenzjali mxaħħmaKontenut ta' aċidi essenzjali mxaħħma n-3 (jekk miżjuda) | Inizzjalement sa xahrejn | Indika fuq il-pakkett, il-kontenitur jew it-tikketta: "Huwa ssuġġerit li opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" |Tnaqqis ta' ram fil-fwied | Livell baxx ta' ram | Klieb | Total ta' Ram | Inizzjalement sa 6 xhur | Indika fuq il-pakkett, il-kontenitur jew it-tikketta: "Huwa ssuġġerit li opinjoni ta' veterinarju tkun miksuba qabel l-użu." |Sostenn għall-funzjoni tal-ġilda fil-każ ta' dermatożi u telf eċċessiv ta' xagħar | Livell għoli ta' aċidi tax-xaħam essenzjali | Klieb u qtates | Kontenut ta' aċidi essenzjali mxaħħma | Sa xahrejn | Indika fl-istruzzjonijiet għall-użu: "Huwa ssuġġerit li opinjoni ta' veterinarju tkun miksuba qabel l-użu jew qabel ma jkun estiż il-perijodu ta' l-użu" |Tnaqqis tar-riskju ta' deni mill-ħalib | Livell baxx ta' kalċju | Baqar tal-ħalib | KalċjuFosfruManjesju | ġimgħa sa 4 ġimgħat qabel ma' jwelldu l-għoġġiela | Indika fuq il-pakkett, il-kontenitur jew it-tikketta: "Ieqaf li tiitma wara li jwelldu." |Relattività baxxa ta' katjuni/anjuni | KalċjuFosfruSodjuPotassjuKloridiKubrit |Tnaqqis tar-riskju ta' Ketożi | Ingredjenti li jipprovdu sorsi ta' enerġija glukoġenika | Baqar u nagħaġtal-ħalib | Ingredjenti lijipprovdu glukoġenikuPropan-1,2 diol (jekk miżjud bħala prekursur taz-zokkor)Gliċerol (jekk miżjud bħala prekursur taz-zokkor) | 3 sa 6 ġimgħat qabel ma' jwelldu l-għoġġiela L-aħħar 6 ġimgħat qabel u l-ewwel 3 ġimgħat wara li jwelldu l-ħrief | |Tnaqqis tar-riskju tat-tetnu (ipomanjesjamija) | Livell għoli ta' magnjeżju, karboidrati faċilment disponibbli, livell moderat ta' proteina u livell baxx ta' potassju | Ruminanti | LamtuTotal ta' zokkorManjesjuSodjuPotassju | 3 sa 10 ġimgħat matul perijodi ta' tkabbir ta' malajr tal-haxix | Fl-istruzzjonijit għall-użu, gwida għandha tkun ipprovduta fuq il-bilanċ tal-kwantità ta' kulljum, f'dak li jirrigwardja l-inklużjoni tal-fibra u sorsi faċilment disponibbli ta' l-enerġija. Fil-każ tal-materjali ta' l-għalf għall-ovini indika fuq il-pakkett, il-kontenitur jew it-tikketta: "Speċjalment għall-ħrief li jerdgħu." |Tnaqqis tar-riskju ta' l-aċidożi | Livell baxx ta' karboidrati li jiffermentaw b' mod faċli u għandhom il-kapaċità ta' lqugħ għolja | Ruminanti | LamtuTotal ta' zokkor | Massimu ta' xahrejn | Fl-istruzzjonijit għall-użu, gwida għandha tkun ipprovduta fuq il-bilanċ tal-kwanitità ta' kulljum, f'dak li jirrigwardja l-inklużjoni tal-fibra u sorsi faċilment fermentabbli tal-karboidrati. Fil-każ tal-materjali ta' l-għalf għall-baqar li jreddgħu indika fuq il-pakkett, il-kontenitur jew it-tikketta: "Speċjalment għal baqar ta' produżżjoni għolja." Fil-każ tal-materjali ta' l-għalf għal ruminanti għas-simna indika fuq il-pakkett, il-kontenitur jew it-tikketta: "Speċjalment għal dawk mitmugħa intensivament …" |Stabilizzazzjoni tal-bilanċ ta' l-ilma u l-elettroliti | Prinċipalment elettroliti u karboidrati li jkunu assorbiti malajr | GħoġġielaMajjaliniNagħaġGidjienFerħ taż-żwiemel | Sors(i) ta' KarboidratiSodjuPotassjuKloridi | ġurnata sa 7 tijiem (ġurnata sa 3 ijiem jekk mitmugħa esklussivament) | Indika fuq il-pakkett, il-kontenitur jew it-tikketta: "Fil-każ ta' riskju ta' matul il-perijodi ta', jew l-irkuprar minn disturbanza diġenstiva (dijarreja).""Huwa ssuġġerit li opinjoni ta' veterinarju tkun miksuba qabel l-użu." |Tnaqqis tar-riskju ta' kalkul urinarju | Livell baxx ta' fosfru, magnjeżju u propjetajiet ta' l-urina aċidifikanti | Ruminanti | KalċjuFosfruSodjuManjesjuPotassjuKloridiKubritSustanzi aċidifikaanti ta' l-urina | Sa 6 ġimgħat | Indika fuq il-pakkett, il-kontenitur jew it-tikketta: "Speċjalment għal dawk mitmugħa intensivament" Indika fl-istruzzjonijiet għall-użu: "Ilma jrid ikun disponibbli il-ħin kollu" |Tnaqqis ta' reazzjonijiet ta' l-istress | Livell għoli ta' magnjeżjuu/jew | Majjali | Manjeżju | ġurnata sa 7 tijiem | Gwida għandha tkun ipprovduta dwar is-sitwazzjoni f'liema użu ta' dan l-ikel huwa xieraq |Ingredjenti li jkunu diġeriti malajr | Ingredjenti li jiġu diġeriti b' mod mgħaġġel kif ukoll it trattament tagħhom jekk xieraqKontenut ta' l-aċidi essenzjali mxaħħma n-3 (jekk miżjuda) |Stabilizzazzjoni ta' diġestjoni fiżjoloġika | Kapaċita ta' lqugħ baxxa, u ingredjenti li jkunu diġeriti malajr | Majjalini | Ingredjenti li jiġu diġeriti b mod mgħaġġel kif ukoll it trattament tagħhom jekk xieraqKapaċita' ta' lqugħSors(i) ta' sustanzi astrinġenti (jekk miżjuda)Sors(i) ta' sustanzi muċilaġini (jekk miżjuda) | Ġimgħatejn sa 4 ġimgħat | Indika fuq il-pakkett, il-kontenitur jew it-tikketta: "Fil-każ ta' riskju ta' matul il-perijodi ta', jew l-irkuprar minn disturbanza diġenstiva." |Ingredjenti li jkunu diġeriti malajr | Majjali | Ingredjenti li jiġu diġeriti b' mod mgħaġġel kif ukoll it trattament tagħhom jekk xieraqSors(i) ta' sustanzi astrinġenti (jekk miżjuda)Sors(i) ta' sustanzi muċilaġini (jekk miżjuda) |Tnaqqis tar-riskju ta' konstipazzjoni | Ingredjenti li jistimulaw il-passaġġ intestinali | Majjali femminili | Ingredjenti li jistimulaw il-passaġġ intestinali | 10 sa 14-il ġurnata qabel u 10 sa 14-il ġurnata wara t-twelid tal-majjalini | — |Tnaqqis tar-riskju tas-sindromu tal-fwied imxaħħam | Enerġija baxxa u proporzjon għoli ta' l-enerġija metaboliżżabbli minn lipidi b' livell għoli ta' aċidi mxaħħmin polisaturati | Tiġieġ li jbidu | Valur Enerġiku (kkalkulat skond il-metodu KEE)Perċentwali ta' enerġija metabilizzabbli mil lipidiKontenut ta' aċidi mxaħħma polisaturizzati | Sa 12-il ġimgħa | — |Kumpens għal assorbiment hażin | Livell baxx ta' aċidi mxaħħmin saturati u livell għoli ta' vitamini mxaħħma li jinħallu fl-ilma | Tjur apparti milli wiżż u ħamiem | Perċentwali ta' aċidi mxaħħma saturati meta mqabbla mat-total ta' aċidi mxaħħmaTotal ta' vitamina ATotal ta' vitamina DTotal ta' vitamina ETotal ta' vitamina K | Matul l-ewwel ġimgħatejn wara t-tfaqqis | — |Kumpens għal diżordnijiet diġeriti kroniċi ta' l-intestin iż-żgħir | Karboidrati li jkunu diġeriti malajr, proteini u xaħmijiet | Ekwini | Ingredjenti li jkunu diġeriti malajr sorsi ta' karboidrati proteini u xaħmijiet, kif ukoll it-trattament tagħhom jekk xieraq | Sa 3 xhur | Gwida għandha tkun ipprovduta dwar is-sitwazzjonijiet f' liema l-użu ta' dan l-ikel huwa xieraq Indika fuq il-pakkett, il-kontenitur jew it-tikketta: "Huwa ssuġġerit li opinjoni ta' veterinarju tkun miksuba qabel l-użu." |Tnaqqis tar-riskju ta' diżordnijiet diġeriti ta' l-intestin il-kbir | Livell aktar għoli ta' fibri, imma ingredjenti li jkunu diġeriti malajr | Ekwini | Ingredjenti ferm diġeriti inkluż it-trattament tagħhom jekk xieraq | 1 sa ġimgħatejn | Gwida għandha tkun ipprovduta dwar is-sitwazzjonijiet f' liema l-użu ta' dan l-ikel huwa xieraq Indika fuq il-pakkett, il-kontenitur jew it-tikketta: "Huwa ssuġġerit li opinjoni ta' veterinarju tkun miksuba qabel l-użu." |Tnaqqis ta' reazzjonijiet tal-istress | Ingredjenti li jkunu diġeriti malajr | Ekwini | ManjeżjuIngredjenti li jiġu diġeriti b' mod mgħaġġel kif ukoll it trattament tagħhom jekk xieraq | Ġimgħatejn sa 4 ġimgħat | Gwida għandha tkun ipprovduta dwar is-sitwazzjonijiet f' liema użu ta' dan l-ikel u xieraq |Kumpens ta' telf ta' elettroliti f' każijiet ta' ħafna għerieq | Prinċipalment elettroliti u karboidrati li jkunu assorbiti malajr | Ekwini | SodjuPotassjuKloridiZokkor | ġurnata sa jumejn | Indika fl-istruzzjonijiet għall-użu: "Ilma jrid ikun disponibbli il-ħin kollu" |[1] ĠU L 270, ta' l-14.12.1970, p. 1.--------------------------------------------------


title: Direttiva tal-Kummissjoni 2012/9/UE tas- 7 ta’ Marzu 2012 li temenda l-Anness I mad-Direttiva 2001/37/KE tal-Parlament Ewropew u tal-Kunsill dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri li jirrelataw mal-manifattura, preżentazzjoni u l-bejgħ ta' prodotti tat-tabakk  Test b’relevanza għaż-ŻEE

text:
               8.3.2012

               MT

               Il-Ġurnal Uffiċjali tal-Unjoni Ewropea

               L 69/15

         DIRETTIVA TAL-KUMMISSJONI 2012/9/UE
   tas-7 ta’ Marzu 2012
   li temenda l-Anness I mad-Direttiva 2001/37/KE tal-Parlament Ewropew u tal-Kunsill dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri li jirrelataw mal-manifattura, preżentazzjoni u l-bejgħ ta' prodotti tat-tabakk
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/37/KE tal-Parlament Ewropew u tal-Kunsill tal-5 ta’ Ġunju 2001 dwar l-approssimazzjoni tal-liġijiet, regolamenti u disposizzjonijiet amministrattivi tal-Istati Membri li jirrelataw mal-manifattura, presentazzjoni u bejgħ ta’ prodotti tat-tabakk (1), u b’mod partikolari l-Artikolu 9(2) tagħha,
   Billi:

               (1)

               L-Artikolu 5(2)(b) tad-Direttiva 2001/37/KE jistipula li kull pakkett ta’ prodotti tat-tabakk, ħlief għal tabakk li jintuża fil-ħalq u prodotti oħrajn tat-tabakk li ma jitpejpux, u kull imballaġġ estern, bl-eċċezzjoni ta’ tgeżwir addizzjonali trasparenti, għandu jkollu twissija addizzjonali meħuda mil-lista stipulata fl-Anness I ma’ dik id-Direttiva.

               (2)

               Dawk it-twissijiet addizzjonali ilhom mandatarji fuq il-pakketti kollha tat-tabakk li jitpejjep minn Settembru 2003 u fuq prodotti oħra tat-tabakk minn Settembru 2004.

               (3)

               Evidenza tissuġġerixxi li l-impatt tat-twissijiet addizzjonali attwali stipulati fl-Anness I mad-Direttiva 2001/37/KE naqas maż-żmien minħabba li l-effett ta' xi ħaġa ġdida fil-messaġġi tat-twissija telaq.

               (4)

               Barra minn hekk, minn l-adozzjoni tad-Direttiva 2001/37/KE lil hawn ħarġet evidenza xjentifika ġdida dwar l-effetti tal-użu tat-tabakk fuq is-saħħa u l-prinċipji ta' tikkettjar effettiv dwar it-tabakk. B'mod partikolari, hemm evidenza li t-tipjip għadu parti kawżali fil-kanċer tal-ħalq u tal-gerżuma, fil-problemi tal-vista kif ukoll fil-mard tas-snien u tal-ħanek. Hemm ukoll evidenza li t-tipjip tal-ġenituri huwa fattur tar-riskju prinċipali fl-introduzzjoni tat-tipjip.

               (5)

               L-Artikolu 9(2) tad-Direttiva 2001/37/KE jistipula li l-Kummissjoni għandha tadatta t-twissijiet tas-saħħa stipulati fl-Anness I tal-istess Direttiva mal-progress xjentifiku u tekniku. Barra minn hekk, il-Linjigwida dwar l-imballaġġ u t-tikkettjar (2) tat-tabakk adottati permezz tat-Tielet Konferenza tal-Partijiet għall-Qafas ta' Konvenzjoni tad-WHO dwar il-Kontroll tat-Tabakk f'Novembru 2008 jirrikkmandaw li perjodikament għandhom jiġu riveduti l-miżuri legali dwar l-imballaġġ u t-tikkettjar ta' prodotti tat-tabakk u li dawn għandhom jiġu aġġornati minħabba li toħroġ evidenza ġdida kif ukoll peress li t-twissijiet u l-messaġġi speċifiċi tas-saħħa imurilhom l-effett tagħhom.

               (6)

               Għalhekk hemm bżonn ta' reviżjoni tat-twissijiet addizzjonali attwali stipulati fl-Anness I mad-Direttiva 2001/37/KE sabiex jinżamm u jiżdied l-impatt tagħhom, u biex ikunu kkunsidrati l-iżviluppi xjentifiċi ġodda.

               (7)

               Din ir-reviżjoni għandha tkun imsejsa fuq ir-riżultati tar-reviżjoni tat-tagħrif attwali dwar it-tikkettjar tat-tabakk u l-effetti tal-użu tat-tabakk fuq is-saħħa u l-ittestjar tat-twissijiet magħmula fl-Istati Membri kollha.

               (8)

               Il-miżuri stipulati f'din id-Direttiva huma skont l-opinjoni tal-Kumitat Regolatorju stabbilit skont l-Artikolu 10(1) tad-Direttiva 2001/37/KE u la l-Parlament Ewropew u lanqas il-Kunsill ma opponewhom,

         ADOTTAT DIN ID-DIRETTIVA:
   Artikolu 1
   L-Anness I mad-Direttiva 2001/37/KE għandu jinbidel bit-test mogħti fl-Anness ma' din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma’ din id-Direttiva sa mhux aktar tard mit-28 ta' Marzu 2014. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b'din id-Direttiva.
   Artikolu 3
   L-Istat Membri jistgħu jiddeċiedu li jippermettu l-kontinwazzjoni tat-tqegħid fis-suq ta' prodotti li mhumiex konformi mad-dispożizzjonijiet ta' din id-Direttiva sat-28 ta' Marzu 2016.
   Artikolu 4
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, is-7 ta’ Marzu 2012.

            Għall-Kummissjoni

            Il-President

         José Manuel BARROSO

      (1)  ĠU L 194, 18.7.2001, p. 26.

      (2)  FCTC/COP3(10) Guidelines for implementation of Article 11 of the WHO Framework Convention on Tobacco Control (Packaging and labelling of tobacco products).

      ANNESS

            “ANNESS I

               Lista ta' twissijiet tas-saħħa addizzjonali

            (imsemmija fl-Artikolu 5(2)(b))

                        (1)

                        It-tipjip jikkawża 9 minn 10 każijiet ta' kanċer fil-pulmun

                        (2)

                        It-tipjip jikkawża kanċer fil-ħalq u fil-gerżuma.

                        (3)

                        It-tipjip jagħmel ħsara lill-pulmuni

                        (4)

                        It-tipjip jikkawża l-attakki tal-qalb

                        (5)

                        It-tipjip jikkawża attakki ta' puplesija u diżabilità

                        (6)

                        It-tipjip isoddlok l-arterji

                        (7)

                        Bit-tipjip għandek riskju akbar li tagħma

                        (8)

                        It-tipjip iħassarlek snienek u l-ħanek

                        (9)

                        It-tipjip jista' joqtol it-tarbija tiegħek qabel it-twelid

                        (10)

                        It-tipjip tiegħek jagħmel ħsara lil uliedek, familtek u ħbiebek

                        (11)

                        It-tfal ta' min ipejjep għandhom possiblità akbar li jibdew ipejpu wkoll

                        (12)

                        Aqta' t-tipjip issa – ibqa' ħaj għal dawk li tħobb (1)

                        (13)

                        It-tipjip inaqqas il-fertilità

                        (14)

                        It-tipjip iżid ir-riskju ta' impotenza

         (1)  Għandha titpoġġa referenza għan-numru tat-telefon/l-indirizz elettroniku tas-servizzi biex wieħed jieqaf ipejjep jekk dawn jeżistu fl-Istat Membru kkonċernat.”.